Amcu-staking: Laaste dag van gesprekkeAmcu-lede verlede week in Marikana Foto: @ewnreporter op Twitter Onderhandeling tussen platinumproduseerders en Amcu gaan na verwagting Woensdag in Pretoria afsluit. Die onderhandelinge, wat Maandag begin het, poog om ŉ einde te bring aan die Association of Mineworkers and Construction Union (Amcu) se staking by Rustenburgse platinummyne in Noordwes. Die onderhandelinge word deur die Kommissie vir Versoening, Bemiddeling en Arbitrasie (KVBA) gefasiliteer. Amcu-lede van drie van die wêreld se grootste platinummyne, Impala, Lonmin en Anglo American Platinum (Amplats) het verlede Donderdag begin staak. Hulle eis ŉ intreesalaris van R12 500 per maand. Mynbestuur voer aan Amcu se eise is onbekostigbaar. Voordat die onderhandelinge Vrydag begin het, is daar berig dat die mynbestuurders ŉ verhoging van tussen 8% en 8.5% aangebied het. Jimmy Gama, Amcu se nasionale tesourier, het Dinsdag gesê enige aanbieding wat uit die gesprekke gemaak gaan word, sal eers met sy lede bespreek word voor die staking sal eindig. -SAPA Lees ook: Amcu-staking gaan voort Amcu-onderhandelings duur voort Amcu-staking: Drama by Amplats Partye vergader op dag twee van Amcu-staking Amcu stem in tot verdere onderhandelinge Amcu-staking: “Lonmin het busse gestop” Stakende mynwerkers kom by Marikana-stadion byeen